Osnovna škola „Antun Nemčić Gostovinski„ Koprivnica

Školska 5, Koprivnica

MB: 01784722

OIB: 34572748706, šifra ustanove: 06-037-001

Razina:31

Šifra djelatnosti: 8520

 **OBRAZLOŽENJE**

 **II. IZMJENA I DOPUNA FINANCIJSKOG PLANA ZA 2020. GODINU**

**OSNOVNE ŠKOLE „ANTUN NEMČIĆ GOSTOVINSKI“ KOPRIVNICA**

**1. Sažetak djelokruga rada Škole**

Škola je osnovnoškolska javna ustanova sukladno odredbama Zakona o ustanovama. Prava i dužnosti Osnivača Škole obavlja Grad Koprivnica na temelju Odluke Ministarstva o prijenosu osnivačkih prava na Grad Koprivnicu (KLASA: 602-02/01-01/1, URBROJ: 532/1-01-01) od 5. studenoga 2001. godine.

Škola obavlja djelatnost osnovnog odgoja i obrazovanja sukladno Zakonu o odgoju i obrazovanju u osnovnoj i srednjoj školi i Državnom pedagoškom standardu osnovnoškolskog sustava odgoja i obrazovanja.

Škola radi na temelju Statuta Škole te Školskog kurikuluma i Godišnjeg plana i programa rada (Školski Kurikulum i Godišnji plan i program rada škole se donose početkom svake školske godine), a zasnovani su na Nacionalnom kurikulumu i nastavnim planovima i programima rada.

U Školi se izvodi nastava tijekom pet radnih dana tjedno u dvije smjene u matičnoj školi i u područnoj školi Reka. Učenici u PŠ Jagnjedovec imaju organiziranu nastavu u jednom kombiniranom razrednom odjelu u jednoj, prijepodnevnoj smjeni. Škola ima dvije područne škole Reku i Jagnjedovec.

Organizacijski se provodi u obliku redovne nastave, izborne nastave, dopunske nastave, dodatne nastave te izvannastavnih aktivnosti.

Prema mjestu izvođenja postoji i izvanučionička nastava koja podrazumijeva ostvarivanje programskih sadržaja izvan školske zgrade: terenska nastava, izleti, škola u prirodi i ekskurzije. Izvanučionička nastava se realizira i provodi sukladno odredbama Pravilnika o izvođenju izleta, ekskurzija i drugih odgojnoobrazovnih aktivnosti izvan škole.

Nastava se za učenike organizira prema uzrastu po razredima, a neposredno izvodi u razrednom odjelu i obrazovnoj skupini, prema utvrđenom rasporedu nastavnih sati. Sadržajno je nastava podijeljena u nastavne predmete.

Pored obveznih odgojno – obrazovnih programa, u Školi se provode specifični programi i projekti. Neki programi i projekti provode se na europskoj, neki na nacionalnoj razini, neki na županijskoj ili gradskoj, a postoje programi i projekti koje Škola sama osmišljava i realizira u okviru svog rada.

U školskoj 2020./2021. godini ustrojeno je 33 razredna odjela koje pohađa 738 učenika, a zaposlenika je ukupno 79, zaposlena su 4 pomoćnika u nastavi i jedna pripravnica se nalazi na stručnom osposobljavanju za rad bez zasnivanja radnog odnosa temeljem Mjere Hrvatskog zavoda za zapošljavanje. Iduće školske godine očekuje se jednak broj razrednih odjela.

**2. OBRAZLOŽENJE PROGRAMA (AKTIVNOSTI I PROJEKATA)**

**AKTIVNOST : A 300201 Decentralizirane funkcije osnovnog školstva**

U ovoj aktivnosti nije došlo do promjene u ukupnom iznosu u financijskom planu već je došlo do preraspodjele planiranih sredstava na pojedinim pozicijama. Zbog pandemije virusa Covid-19 došlo je do smanjenja rashoda na mnogim pozicijama a neiskorištena sredstva na tim pozicijama uglavnom će se iskoristiti za usluge tekućeg i investicijskog održavanja.

Predlažemo smanjenje rashoda na svim pozicijama za naknade troškova zaposlenima (pozicije 810, 820 i 821) u ukupnom iznosu od 65.175,00 kuna. Zbog pandemije virusa Covid-19 nisu se uspjela realizirati planirana službena putovanja i stručna usavršavanja.

Na pozicijama 840 (Energija), 850 (Materijal i dijelovi za tekuće i investicijsko održavanje) , 860 (Sitni inventar i auto gume) predlažemo smanjenje rashoda sukladno stvarnim potrebama. Zbog nastave na daljinu u razdoblju od ožujka do svibnja te početkom rujna, manje su bile i potrebe za navedenim materijalom. Predlažemo povećanje rashoda na poziciji 830 (Uredski materijal) za 10.000,00 kuna zbog povećanih potreba nabave sredstava za čišćenje te higijenskog materijala i sredstava za dezinfekciju.

Predlažemo smanjenje ukupnih rashoda za usluge u iznosu od 147.406,00 kuna. Zbog pandemije virusa Covid-19 i nastave na daljinu smanjeni su troškovi na skoro svim pozicijama usluga a do najvećeg smanjenja rashoda dolazi na poziciji 871 (Usluga prijevoza učenika) gdje se zbog nastave na daljinu predlaže se smanjenje rashoda za 152.400,00 kuna. Predlažemo povećanje rashoda na poziciji 880 (usluge tekućeg i investicijskog održavanja) u iznosu od 324.331,00 kuna zbog neplaniranih troškova za uklanjanje dimnjaka na krovu Škole. Prilikom energetske obnove zgrade, uočeno je da su dimnjaci dotrajali te da predstavljaju opasnost za siguran rad Škole te ih je bilo potrebno ukloniti. Predlažemo povećanje rashoda na pozicijama 870 (Usluge telefona, pošte i prijevoza) i 930 (Računalne usluge) zbog povećanih troškova poštarine i troškova računalnih usluga (usluga arhive). Na poziciji 940 (Ostale usluge) predlažemo povećanje rashoda u iznosu od 2.850,00 kuna zbog neplaniranog troška nadzora radova na uklanjanju dimnjaka.

Na pozicijama 960 do 980 predlažemo smanjenje rashoda za 29.562,00 kuna. Zbog pandemije virusa Covid-19 i nastave na daljinu nisu realizirane brojne školske aktivnosti te nije bilo potrebe za dodatnim rashodima. Predlažemo povećanje rashoda na poziciji 950 zbog povećanih troškova osiguranja imovine.

Na poziciji 981 Naknade građanima i kućanstvima u naravi, predlažemo povećanje rashoda za 11.550,00 kuna za zaštitne platnene maske koje su kupljene svim učenicima Škole.

Predlažemo smanjenje rashoda za negativne tečajne razlike na 6,00 kuna što je u skladu sa stvarnim troškovima.

Predlažemo povećanje rashoda na poziciji 1031 – Uređaji i oprema za posebne namjene – za nabavu višenamjenske sjeckalice za školsku kuhinju. Zbog promjene cijena na tržištu došlo je do povećanja rashoda za 1.443,00 kune. U navedenom iznosu smanjeni su rashodi na pozicijama uredskog materijala, knjiga i dodatnog ulaganja na građevinskim objektima.

**AKTIVNOST: A300305 Slobodne aktivnosti i školska natjecanja**

Predlaže se smanjenje ukupnih sredstava na ovoj aktivnosti za 15.901,00 kuna sukladno očekivanim rashodima. Na pozicijama plaće u novcu (3111) i doprinosi na plaće (3132) predlažemo smanjenje rashoda za 9.357,00 kuna jer zbog nastave na daljinu neće biti realizirani svi planirani sati grupa slobodnih aktivnosti. Na poziciji 5638 Ostali nespomenuti rashodi poslovanja - predlažemo smanjenje plana za 5.000,00 kuna jer su odgođena sva natjecanja te će sukladno tome i troškovi biti manji.

**AKTIVNOST: A300317 Redovna djelatnost osnovnih škola**

Na poziciji 2259.3 Dodatna ulaganja na građevinskim objektima troškovi ostaju u skladu sa prethodnim planom.

**AKTIVNOST :A 300322 Unapređenje standarda u školama**

U navedenoj aktivnosti predlažemo smanjenje rashoda u iznosu od 51.736,00 kuna. za školsku knjižnicu. Na poziciji 5348 Uredska oprema i namještaj – predlažemo povećanje rashoda u iznosu od 70,00 kuna zbog ostvarenih kapitalnih donacija. Na poziciji 5349 usluge tekućeg i investicijskog održavanja – predlažemo povećanje rashoda u iznosu od 2.492,00 kuna zbog dodatnih troškova popravaka tableta za učenike. Na poziciji 5692.1 (uredska oprema i namještaj) predlažemo povećanje rashoda za 42.202,00 kune. Ministarstvo znanosti i obrazovanja osiguralo je taj iznos Školi za nabavu 13 tableta za područne škole Reku i Jagnjedovec. Školi je krajem 2019.godine doznačeno 50.400,00 kuna za kupnju nastavnih sredstava i pomagala za provođenje Kurikularne reforme. Predlažemo korištenje navedenih sredstava za nabavu sitnog inventara u iznosu od 12.128,00 kuna, osnovnih sredstava u iznosu od 30.921,00 kuna, uredskog materijala u iznosu od 2.052,00 kuna te licenci u iznosu od 5.299,00 kuna, a sve u skladu sa potrebama učitelja Škole. Na poziciji 5693.1 (Knjige) predlažemo smanjenje rashoda za 160.900,00 kuna za kupnju udžbenika a na poziciji 7191 (Naknade kućanstvima u naravi) predlažemo povećanje rashoda za 81.400,00 kuna za kupnju udžbenika koji su radni materijali. Iznosi u prethodnom planu bili su planirani na temelju rashoda od prethodne godine. Zbog Kurikularne reforme i promjene udžbenika, ove školske godine je veći dio udžbenika radnog karaktera te su stoga povećani i rashodi na kontu 37229 a manjeni na kontu 4241.

Na pozicijama 7095 i 7096 (plaća i doprinosi za zdravstveno osiguranje) te 7098 (Prijevoz na posao) predlažemo povećanje rashoda za ukupno 14.750,00 kuna za isplatu plaće za pedagoginju koju će Škola od sredine studenog zaposliti putem mjere Pripravništvo.

Predlažemo smanjenje rashoda na poziciji 5350 u iznosu od 46.450,00 kuna. To su ostali nespomenuti rashodi za unapređenje standarda koji se financiraju iz vlastitih prihoda Škole kao što su iznajmljivanje prostora i zemljišta, prodaja starog papira i baterija i sl. Do značajnog smanjenja rashoda došlo je i zbog značajnog smanjenja prihoda ( zbog pandemije virusa Covid-19 ne iznajmljuje se više prostor Škole a otkupna cijena starog papira smanjena je sa 0,50 na 0,20 kn) te zbog toga što je dio troškova preknjižen na poziciju 5350.1 odnosno zbog razgraničavanja troškova iz vlastitih prihoda i troškova za posebne namjene. Stoga na poziciji 5350.1 predlažemo povećanje rashoda za 13.200,00 kuna koji se odnose na osiguranje učenika.

**AKTIVNOST : A 3000330 Mentorstvo**

Predlažemo smanjenje plana u iznosu od 2.589,00 kuna na pozicijama 5749 i 5750 sukladno očekivanim rashodima. Umjesto pet planiramo tri naknade za mentorstvo u iznosu od 1.296,00 kuna.

A**KTIVNOST: A 300342 Projekti – EU –ZNAM ODAKLE SAM**

U navedenoj aktivnosti ukupni rashodi ostaju u okviru planiranih.

**AKTIVNOST: A 300332 EU projekti**

U navedenoj aktivnosti ukupni rashodi ostaju u okviru planiranih.

A**KTIVNOST: A 300343 Projekti – EU PROJEKT PERPETUUM MOBILE EVOLUTION**

U navedenoj aktivnosti ukupni rashodi ostaju u okviru planiranih.

**AKTIVNOST – A300345 – EU projekt Krug vrlina**

Navedeni projekt traje od 01.12.2020. do 31.12.2021. U okviru projekta će se ravnateljica Škole i sedam učitelja stručno usavršavati u zemljama EU. Radi se o stručnom usavršavanju u obliku strukturiranih tečajeva i job shadowing-a u Škotskoj, Španjolskoj i Estoniji. Ukupni planirani troškovi projekta za 2020. godinu iznose 95.920,00 kuna i odnose se na službena putovanja i stručno usavršavanje.

 **AKTIVNOST: A300340 ODJEK III- šk. god. 2019./2020.**

U navedenom projektu planiramo ukupno smanjenje rashoda za 4.962,00 kune prema realnim troškovima projekta, s obzirom da je projekt završio na kraju školske godine. Zbog nastave na daljinu smanjeni su rashodi za plaće i prijevoz zaposlenika. Pomoćnicima u nastavi u višim razredima radni odnos završio je 17.06.2020. dok su pomoćnici u nižim razredima radili do 26.06.2020.

**AKTIVNOST: A300341 ODJEK III- šk. god. 2020./2021.**

U navedenom projektu planiramo ukupno povećanje rashoda za 5.22100 kunu. Do povećanja rashoda došlo je na svim pozicijama za plaće i doprinose na plaće u iznosu od 4.854,00 kuna. Planirali smo zapošljavanje četiri pomoćnika u nastavi od rujna a od sredine studenog biti će zaposlen još jedan dodatni pomoćnik u nastavi. Iz tog razloga nužno je i povećanja rashoda na pozicijama naknade za prijevoz. S obzirom da će novo zaposlena osoba možda trebati završiti i edukaciju za pomoćnike u nastavi, predlažemo i povećanje troškova za stručno usavršavanje u iznosu od 651,00 kuna.

**AKTIVNOST: 301505 Pomoć za podmirenje troškova prehrane učenika**

U navedenoj aktivnosti predlažemo povećanje rashoda za 5.000,00 kuna za provođenje Sheme Školskog voća i mlijeka, projekta u kojem je učenicima svih razreda osiguran jedan obrok voća tjedno a učenicima nižih razreda i jedan mliječni obrok tjedno. Povećanje troškova planirano je prema trenutnim cijenama voća i mlijeka.

**AKTIVNOST :A 900001 COP OŠ „ANTUN NEMČIĆ GOSTOVINSKI“**

U navedenoj aktivnosti predlažemo ukupno smanjenje plana za 96.000,00 kuna. Zbog nastave na daljinu smanjeni su rashodi za prekovremeni rad, posebne uvjete rada i prijevoz zaposlenika. Na poziciji 9100 Plaće za redovan rad – predlažemo povećanje rashoda u iznosu od 20.000,00 kuna zbog povećanja koeficijenata za plaću u lipnju.

**3. Zakonske i druge podloge na kojima se zasniva program rada Škole**

* Zakon o odgoju i obrazovanju u osnovnoj i srednjoj školi („Narodne Novine“ broj

87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 07/17, 68/18, 98/19 i 64/20),

* Zakon o ustanovama („Narodne Novine“ broj 76/93, 29/97, 47/99, 35/08, 127/19),
* Zakon o radu („Narodne novine“ broj 93/14, 127/17, 98/19),
* Zakon o proračunu („Narodne Novine“ broj 87/08, 136/12, 15/15),
* Pravilnik o proračunskim kvalifikacijama („Narodne Novine „ broj 26/10. i 120/13.),
* Pravilnik o proračunskom računovodstvu i računskom planu („Narodne Novine„ broj 124/14, 115/15, 87/16 i 3/18),
* Pravilnik o polugodišnjem i godišnjem izvještaju o izvršenju proračuna („Narodne novine“ broj 24/13 i 102/17, 1/20),
* Godišnji plan i program rada Škole za školsku 2020./2021. godinu i Školski kurikulum za 2020./2021. godinu,
* Pravilnik o provedbi Školske Sheme („Narodne Novine“ broj 50/17., 102/17., 69/18., 93/18., 98/19. i 99/20),
* Državni pedagoški standard osnovnoškolskog sustava odgoja i obrazovanja („Narodne novine“ broj 63/2008),
* i drugi provedbeni propisi.

Osim navedenih zakona i pravilnika temeljem kojih škola obavlja svoju odgojno-obrazovnu djelatnost, škola posluje i prema svojim općim aktima :

* Pravilnik o radu,
* Pravilnik o zaštiti na radu,
* Pravilnik o videonadzoru,
* Pravilnik o radu školske knjižnice,
* Kućni red škole,
* Pravilnik o organizaciji rada i sistematizaciji radnih mjesta,
* Pravilnik o čuvanju, korištenju, odabiranju i izlučivanju arhivskog i registraturnog

Gradiva,

* Pravilnik o načinu i postupku zapošljavanja u Osnovnoj školi „Antun Nemčić Gostovinski“ Koprivnica,
* Etički kodeks neposrednih nositelja odgojno-obrazovne djelatnosti,
* Pravilnik o promicanju spoznaja o štetnosti duhanskih proizvoda

i drugim općim aktima sukladno zakonskim odredbama.

**4. Usklađenost ciljeva, strategije i programa s dokumentima dugoročnog razvoja**

Školske ustanove donose godišnje operativne planove (Godišnji plan i program rada i Školski kurikulum OŠ „Antun Nemčić Gostovinski“ Koprivnica, prema Nastavnom planu i programu za osnovnu školu koji je donijelo Ministarstvo znanosti i obrazovanja.

Strateške planove donosi Ministarstvo i Grad Koprivnica. Vertikalna usklađenja ciljeva i programa Ministarstva, Grada Koprivnice s programima škole nisu još provedena.

Također planovi se donose za nastavnu, a ne za fiskalnu godinu, to je uzrok mnogim odstupanjima u izvršenju financijskih planova, odnosno pomak određenih aktivnosti iz jednog u drugo polugodište uzrokuje promjene u izvršenju financijskog plana za dvije fiskalne godine.

Ciljevi provedbe programa u trogodišnjem razdoblju i pokazatelji uspješnosti kojima će se mjeriti ostvarenje tih ciljeva

Prioritet Škole je kvalitetno obrazovanje i odgoj učenika što ostvarujemo:

-stalnim usavršavanjem nastavnika (seminari, stručni skupovi), praćenjem metodičkih, informatičkih i drugih trendova u odgoju i obrazovanju te podizanjem nastavnog standarda na višu razinu,

- poticanjem učenika na izražavanje kreativnosti, nadarenosti i sposobnosti kroz uključivanje u slobodne aktivnosti, natjecanja, sudjelovanje na literarnim i likovnim natječajima, kroz školske projekte, priredbe te manifestacije u školi i šire,

- poticanje za sudjelovanje na sportskim aktivnostima, uključivanje kroz natjecanja na školskoj razini i šire,

- poticanje otvorene komunikacije povećanjem uključenosti obitelji, lokalne zajednice, socijalnih i drugih partnera u jačanju preventivne uloge škole naspram društveno neprihvatljivih oblika ponašanja,

- razvijanje navike cjeloživotnog učenja, usvajanja zdravih životnih navika, razvoj kompletne mlade osobe s razvijenim samopoštovanjem i građanskom sviješću,

- organiziranje zajedničkih aktivnosti učenika i učitelja tijekom izvannastavnih aktivnosti, na organizaciji u upoznavanju kulturne i duhovne baštine.

- realizacija dijela programa u suradnji s ustanovama, eminentnim stručnjacima i umjetnicima

U Koprivnici, 30.12.2020.

 Voditeljica računovodstva: Ravnateljica:

 Kristina Rizk, dipl.oec. Gordana Gazdić Buhanec, dipl.ing.biol.